เรื่องร้องเรียน: ขอให้ทางเขตบางนาช่วยดำเนินการกับผู้บุกรุกถนนสาธารณะ ภายในซอยบางนา-ตราด19 แยก24 ใกล้ศุภวรรณแมนชั่น ทำให้ผู้พักอาศัยร่วมซอยไม่ได้รับความสะดวก อีกทั้งยังก่อให้เกิดความสกปรก รกรุงรัง และอาจเป็นแหล่งเพาะพันธุ์ของสัตว์นานาชนิด เช่น งู หนู แมลงสาบ และอื่นๆ ขอความกรุณาช่วยส่งเจ้าหน้าที่ฝ่ายรักษาความสะอาด และเจ้าหน้าที่เทศกิจ เข้าดำเนินการผลักดัน และเร่งคืนถนนให้ด้วยจักขอบคุณยิ่ง
การดำเนินการของเจ้าหน้าที่: ตามที่มีประชาชนร้องเรียนผ่าน Platform Traffy Fondue ความว่า ขอให้ทางเขตบางนาช่วยดำเนินการกับผู้บุกรุกถนนสาธารณะภายในซอยบางนา-ตราด 19 แยก 24 ใกล้ศุภวรรณแมนชั่น ทำให้ผู้พักอาศัยร่วมซอยไม่ได้รับความสะดวก อีกทั้งยังก่อให้เกิดความสกปรก รกรุงรัง และอาจเป็นแหล่งเพาะพันธุ์ของสัตว์นา ๆ ชนิด เช่น งู หนู แมลงสาบ และอื่น ๆ ขอความกรุณาส่งเจ้าหน้าที่ฝ่ายรักษาความสะอาดฯ และเจ้าหน้าที่เทศกิจ เข้าดำเนินการผลักดัน และเร่งคืนถนนให้ด้วยจักขอบคุณยิ่ง นั้น                                                                สำนักงานเขตบางนาได้ให้เจ้าหน้าที่เทศกิจลงพื้นที่ตรวจสอบข้อเท็จจริงหลังจากรับแจ้งแล้วพบว่าเป็นไปตามที่มีผู้ร้องเรียนมาจริง เบื้องต้นตรวจสอบแล้วสภาพซอยแยกดังกล่าวเป็นซอยตันยาวประมาณ 80 เมตร ผู้พักอาศัยส่วนใหญ่เป็นผู้ประกอบอาชีพค้าของเก่า จึงมีการคัดแยกขยะก่อนออกนำไปจำหน่าย บางส่วนกองทิ้งไว้บนถนนเป็นเวลานาน จึงได้สั่งการให้ทำการแก้ไขโดยทำการเคลื่อนย้ายและเก็บเศษวัสดุต่าง ๆ ออกจากถนนให้หมด โดยทางผู้ถูกร้องได้ขอเวลาในการเคลื่อนย้ายสิ่งของดังกล่าวตามภาพออกให้หมดภายในเวลา 2 สัปดาห์ หลังจากครบกำหนดเวลาที่ขอผ่อนผันแล้วได้ไปตรวจสอบอีกครั้งพบว่าได้ทำการแก้ไขจัดเก็บสิ่งของต่าง ๆ ออกจากถนนเรียบร้อยแล้ว (ภาพถ่ายดังแนบ)
ความเห็นของผู้แจ้ง: ขอขอบคุณอย่างสูงต่อเจ้าหน้าที่ทั้งฝ่ายเทศกิจ และฝ่ายรักษาความสะอาดทุกท่านที่ได้เข้ามาพัฒนาถนนสาธารณะตลอดทั้งซอยตั้งแต่แยกเข้าซอยบางนาตราด19 แยก24 ตลอดจนถึงถนนเลี้ยวซ้ายผ่านหน้าแปลงที่ดินที่ร้องเรียนนี้ตลอดทั้งเส้น ข้าพเจ้ามีความสุขสบายใจที่ได้เห็นทางสาธารณะมีสภาพดังที่ควรจะเป็น และเหมาะสำหรับประชาชนทุกคนใช้ประโยชน์  ตลอดช่วงเวลาที่ได้ร้องเรียนนี้ ข้าพเจ้าได้รับความช่วยเหลือและสื่อสารเป็นอย่างดียิ่งโดยตลอด จากคุณบุญเลิศ มั่งมี คุณบุญเลิศเป็นผู้ที่สามารถจะดำเนินการตามที่สัญญาได้สำเร็จ ต่อมาเมื่อความทราบถึงคุณสรโชติ ศรีหมอก หัวหน้าฝ่ายเทศกิจก็ได้รับการตอบสนองด้วยการเข้าช่วยเหลือดำเนินการเช่นกัน  ข้าพเจ้าขอให้ทางสำนักงานเขตบางนากรุณารักษาสภาพเช่นนี้ไว้ให้ยั่งยืนด้วยตามที่ได้ให้สัญญากับข้าพเจ้าเมื่อบ่ายวันที่10 มีนาคม2566 ในการประชุมหารือเพื่อแก้ปัญหา โดยมีคุณโศรยา วัธชนะ ผู้อำนวยการเขตบางนานั่งเป็นประธาน จักเป็นพระคุณยิ่ง
พื้นที่: แขวงบางนาเหนือ เขตบางนา กรุงเทพมหานคร